6 начина да направиш страхотно първо впечатление | Diana.BG\nКакво си мислят хората, когато те срещнат за първи път?\nПроучванията показват, че решаваме дали харесваме някой и дали може да му имаме доверие в рамките на първите няколко секунди от срещата ни. Независимо дали става въпрос за интервю за работа или първа среща с непознат, увери се, че оставяш добро първо впечатление.\nИзследванията доказват, че кандидатите за работа, които използват повече жестове по време на интервюто, са по-склонни да бъдат наети. Ръцете показват намерение. Когато някой вижда ръцете ти, се чувства по-спокоен и е по-склонен да се сприятели с теб, съветват от cosmopolitan.bg. Но в никакъв случай не ръкомахай енергично като на пазара.\nСтъпка 2: Направи перфектното ръкостискане\nНай-важното нещо, което трябва да знаеш (звучи малко грубо, но е истина) – няма нищо по-неприятно от потното ръкостискане. Ако от нерви и напрежение дланите ти се потят, използвай този лесен трик. Когато стигнеш до мястото, поръчай напитка от бара и обвий салфетка около чашата. Също така при ръкостискане винаги дръж ръката си вертикално с палеца насочен нагоре. Обръщането на дланта нагоре е покорен жест, който издава слабост и примирение, а когато сочи надолу се разглежда като доминиращо и контролиращо.\nСтъпка 3: Заеми по-голямо пространство\nАко искаш да покажеш позиция в първите няколко секунди на срещата, дръж ръцете си отстрани, а докато разговаряш, може да ги поставиш върху масата или стола. Изправи раменете си и дръж гърдите, и брадичката си напред.\nСтъпка 4: Представи си, че това не е първата среща\nПървите впечатления са механизъм за оцеляване. Когато се срещнеш с един човек, трябва бързо да решиш дали го искаш в живота си или не. Може да звучи глупаво, но винаги поздравявай някого сякаш сте стари приятели. Кажи му колко се радваш да го видиш и, че имаш възможност да разговаряш с него.\nСтъпка 5: Съсредоточи се в контакта с очите\nОпитвай се да поддържаш контакт с очите, докато говориш и когато отбелязваш нещо важно.\nСтъпка 6: Превърни нервността си във вълнение\nВместо да мислиш, че да си нервен е нещо лошо напомни си, че да си развълнуван е хубаво нещо и това означава, че те е грижа какво се случва. Всеки път, когато чувстваш “нервни пеперуди”, ги приветсвай и мисли как те ти дават енергия!\nсеп. 9, 2019 108\t0\nсеп. 9, 2019 255\t0


Розе, 12 и 1/2 Розато ди Нероамаро дел Саленто, Варвалионе, Италия - Варвалионе, Италия - Винарни\nВинификация: Криомацерация в мека преса, последвана от почистване на мъстта чрез флотация на утайките с азот. Ферментацията се контролира при 15 ° С и се блокира при 12.5 обемни процента. на алкохол със студена и тангенциална филтрация. Стареене в съдове от неръждаема стомана с периодично суспендиране на утайките с инжектиране на въглероден диоксид.\nЦвят: Светло розово вино с виолетови отражения.\nБукет: Съблазнителна среща на свежи плодове и бели цветя в уникален аромат.\nВкус: Жив, завладяващ небцето.\nНагради: Premium Concours Mondial Bruxelles 2019 Silver\nIndicazione Geografica Protetta Винификация: Криомацерация в мека преса, последвана от почистване на мъстта чрез флотация на утайките с азот. Ферментацията се контролира при 15 ° С и се блокира при 12.5 обемни процента. на алкохол със студена и тангенциална филтрация. Стареене в съдове от неръждаема стомана с периодично суспендиране на утайките с инжектиране на въглероден диоксид. Цвят: Светло розово вино с виолетови отражения. Букет: Съблазнителна среща на свежи плодове и бели цветя в уникален аромат. Вкус: Жив, завладяващ небцето. Награди: Premium Concours Mondial Bruxelles 2019 Silver


В това се прослави Отец ми, да приносите много плод; и така ще бъдете мои ученици.(Ев. Йоан 15:8) В какво се изразява разумният живот на човека? Природата отговаря на тази задача – с плода. Там, дето има плод, има разумен живот, а там, дето няма плод, няма разумен живот. Сега тия плодове в природата се различават по качеството, различават се по състава, различават се и по силата, която съдържат в себе си. Върху тази философия на живота съвременните хора не мислят. Съвременната култура е замязала на културата на ония картоиграчи или таблоиграчи или шахматоиграчи или билярдоиграчи, цялото внимание на които е съсредоточено върху топката с пръчката, и цяла нощ си играят, като че светът седи само в тия топки, от единия край до другия. И като ги въртят, ще кажат: „Играхме и аз победих!“ Какво е победил? – От единия край до другия с топката. Има някои пък с кегелбан, с куклички, прекатурва ги, изправя ги, прекатуря, изправя и казва: „Победих аз“. После казва: „Аз го победих, като играх на карти“, дамата му взела, това-онова взел, вземане все от книги. „Сражавал“ се и „победил“! Аз не виждам никаква победа, никаква култура. Съвременните културни и религиозни хора и те играят на карти и на билярд. Богословците имат такива дълги щеги. Топките от единия край до другия си играят и наоколо има други, които слушат, разискват те и казват, че добре изтълкували еди-кой си стих на Писанието. Аз казвам: Приложихте ли го добре? – „Не, не го приложихме, но само го изтълкувахме.“ Природата не търпи никакво тълкувание, тя признава само приложение, приложение! И всички нещастия в света произтичат от неприлагане на нейните закони. Всичките съвременни нещастия, сегашните, преди и ония, които ще дойдат, произтичат от този факт – неприложението. Туй неприложение, където и да е, дали е в политическия живот на една държава, дали е във физическия живот или в културния или вътрешния живот, който и да е, щом има нарушение на този закон, непременно ще дойдат лоши последствия. Няма изключение. И всички съвременни учени хора искат да ни убедят, че има изключение, че по известни начини: един ден те ми казват, че щели да направят малки пилюлчета, да се храним, без да работим. Турците казват: „Гел кузум гел“, а българите казват: „Зей, коню, за зелена трева“. Има утешения, които са верни, а има утешения, които не са верни. Ще бъде смешно, когато завеждат някой човек да го бесят на въжето и да му кажат: „Няма нищо, добър е Господ“. Твоят Господ е добър, но въжето не е добро. Пак ще ни убедят, ще кажат: „Е, тъй е писано“. Не, не е тъй писано. Хората написаха този закон. Защо трябва ние постоянно да извиняваме своето прегрешение, че Господ е писал? Във великата Божествена книга, която аз съм разглеждал, не съм срещнал досега Господ да е написал нещо подобно в нея. Срещал съм много коментатори, които са писали много. Но в Неговата книга е писано тъй: „Всеки, който е изпълнявал моя закон, е благословен, а всеки, който не е изпълнявал моя закон, е наказан“. Тъй пише в книгата, и тогава законът гласи така. Когато аз говоря за Любовта, криво ме разбирате. Абсолютната Любов на Бога разбира абсолютна Правда. Там, дето няма Правда, няма Любов. Следователно физическата страна на Любовта е Правдата. За да се изяви Любовта на физическото поле, непременно трябва да имате Правда. Няма ли Правда, най-сладките ви думи, най-сладките ви увещания, че туй било, че небе имало, че ангели имало, че църквата била такава, че оня бил прав, това са празни забавления. Нам ни трябва, в дадения случай, Правда, абсолютна Правда. Тази Правда трябва да се приложи спрямо всички еднакво, без никакво изключение! Правда, която трябва еднаква да бъде и спрямо вола, и спрямо човека. И в Божествената книга аз чета тъй: Човек седи по-горе от вола по интелигентност, но по Правда волът и човекът имат еднакви права пред Бога. И ако вие не отдавате това право на вола, то е ваше разбиране, но един ден Бог ще ви докара в съда и ще ви каже, че вие трябваше да бъдете справедливи спрямо този вол, който ви е орал 10–15 години на нивата, а вие сте му давали малко сламица и мислите, че сте му заплатили, и след туй ти го заколваш, и жена му, кравата, сте взели и детето му сте взели и казвате: „Господ така е решил“. Не е решил така Господ. Аз говоря сега на разумните хора, на вас, като мисля, че сте разумни. За разумните хора е така, а за глупавите е другояче.\nИ казва Христос: „Да приносяте плод“. В какво седи този плод? – Той е плодът на Любовта! Готови ли сме ние всеки един час, всяка една минута да принасяме този плод на Бога, Който живее в нас? Да кажем: „Господи, работи сега Ти, ние сме готови, Ти ще ни ръководиш, и ние можем да работим и каквото кажеш, ние ще Те слушаме“. Вие ще ми възразите: „Туй учение е много опасно“. Да, казвам, когато Господ каже на умния: „Напусни жена си“ или „Напусни мъжа си“, ще кажете: „Е, втасахме я, какво ще кажат в обществото?“ Когато Господ ти казва нещо, каквото и да бъде, не прави думата му на две. Ами ако Господ прати Архангел Михаил да вземе душата ти, как ще напуснеш жена си? Ако доброволно не я напуснеш, тогава Архангел Михаил ще дойде и всички ще плачат. Ако ти доброволно напуснеш жена си и децата си, те ще останат живи, и жена ти и ти ще се благословите. И когато тръгнеш, децата ти да не казват: „Къде отиваш, татко?“, ами да кажат: „Татко, ние се радваме, че Господ те е призвал“. И бащата ще се учуди и ще каже: „Аз ви много благодаря, че ми дадохте свобода“. А сега казват: „Как? Ти ни отхрани, че като ни уредиш, тогава иди и върши волята Божия“. Трай, коню, за зелена трева! Хората от съвременната култура страдат от това: когато потрябва да се отиде на бойното поле и стане мобилизация, жените пускат мъжете, а когато мъжът за Бога иска да напусне дома, казват: „То не е умно“. А за бойното поле умно ли е? Следователно на онази мобилизация, която сега ви призовава и иска да воювате, всички трябва да се подчинявате. За глупавия ще проверят 7 пъти, за да му дадат доказателства, а за разумното, което е вътре, ще направят един опит, втори, трети, седем пъти и ти ще имаш такива доказателства, и ще започнеш да извършваш Божието дело. И ако всички ние бихме се подчинили на този велик вътрешен закон, на Божията Любов, и ако приложим тази абсолютна Правда, целият съвременен строй веднага би се променил. Мен ми се оплаква една сестра за един случай и аз ще ви го приведа. Една млада сестра живее при една друга сестра и двете са от едно и също учение, вярват в едно и също, четат едни и същи молитви, подвизават се и двете, но старата сестра постоянно сол троши на младата в кухнята. „Какво да мисля, слугиня съм вече, и не е седнала с мен вътре да ми каже една сладка дума, да говори за Господа, а все в кухнята: ти си такава, глупава, това не си направила, онова, и при това казва: „Господи, да дойде Божият дух вътре в мене“, но пак: „Чесън да счукаш“. Благородство се изисква от нас. Няма по-отвратително нещо за един християнин, за един ученик, ако прави туй, което казах, съзнателно. Ако го прави съзнателно като учителя, с цел да изпита, то е благородно, но ако с това се удоволства, понеже онзи, другият, е послушен, това не е благородно. Има примери, аз съм виждал такъв случай, някое по-голямо куче дави по-малко куче, то бяга, срещне друго куче и то се нахвърля и го дави. Казвам: „Учат си занаята“. Туй куче, което е давено, не е научило изкуството още, по-голямото куче му казва: „Ти не давиш като мен“, а малкото куче разбира: „Да давиш като мен“. Господ ти дава страдания и казва да не правиш неправда, а ти казваш: „То без неправда не може“. И тогава има две възможности или два метода, с които можем да изправим живота си. Единият е на граф Кенигсберг или на Бургсон, а вторият метод е на благочестивия християнин, а не на Браун и Мелби. И всички съвременни окултисти, даже на запад, имат една слабост, че показват на сегашните младежи как да развият своята сила и как да се подигнат над съвременното общество. Че туй не е нещо ново, то е едно старо учение. Туй не е плод, а едно дело. И за това казва Христос: „Да приносяте плод“, плодът на нашия Баща, Който живее в нас. И няма да се мине дълго време, Той ще прати своите служители да ни повикат, за да видят плода, който ние сме изработили на Неговата нива. Сега аз бих ви задал друга задача, да обмисляте дълбоко, не да напускате живота си, но да бъдете внимателни към малките неща в живота. Не се старайте да раздадете хиляди левове на бедните, но постарайте се един ден като излезнете, да кажете на един човек по една блага дума. На някоя просякиня, бедна жена, може нещо да и дадете, но кажете и една блага дума: „Сестро, ти довечера като се напросиш, ела ми на гости у дома“. Не и давайте пари, то е в някои случаи престъпление, а кажете и: „Аз бих желал да те нагостя, да си поприказваме“. Срещнете някои бедни, дайте им покана, еди-кой ден да дойдат на обяд у вас. Един да дойде в понеделник, друг във вторник и т.н. Ето откъде трябва да започнем всички. И ако всички бихме приложили туй правило, много от тези души щяха да се утешат. Сега ние седим и казваме, че Христос е пострадал на кръста: „Горкият Христос, как пострадал на кръста!“ И плачат със сълзи. И като минават хората край някои бедни, не мислят, че Христос живее в тях, нито за Христовите страдания, а казват: „Кармата им е такава“. И после: „О, Господи, как си страдал на кръста!“ Това е едно заблуждение на черното братство. Туй мяза на нашите съвременни театри. Някой автор написал някоя трагедия. Всички благородни дами плачат, сълзите им текат за онзи герой там, на сцената. Това е актьорство! Те плачат, а като излязат вънка, дето други умират, нито една сълза! Казвам: За тях плачете, а за вътрешните се смейте.\nНякой ден, аз съм намислил, имам една дума да ви кажа. Една дума ще ви кажа, една бележка, ще направя един малък психологически опит. И тя ще бъде толкова силна и такава експлозия ще направи, че нито един от вас няма да се намери в този салон. „Ах – ще кажете, – чудна дума, трябва да бъде много силна дума, каква дума ще каже той?“ Ние, съвременните хора, мязаме на онзи евангелски проповедник, който проповядва в църквата върху страданията на Христа, и цялата публика плаче. Една бедна жена влиза вътре и казва: „Помогнете ми“, отговарят и: „Не ни смущавай“. Сега са бедните отвътре, а Христос е отвънка, той страда, а вътре го няма Христос. Следователно тази дума, когато я изкажеш, да произведе цял един преврат, да кажеш: „Отсега нататък аз ще живея по Бога“, не калугерски живот, не свят живот, не. Святият живот ще дойде след като прекараш целия си живот само в добри дела, и после ще станеш светия – като изпълниш волята Божия. За пример, аз зададох такава задача на моите ученици: ще ми кажете един от най-големите ваши недостатъци, но зная, че те ще кажат най-малкия си недостатък. Най-големият недостатък, това е главата на змията, а най-малкият е опашката. Те ще ми дадат опашката, а ако хвана опашката, тя ще се обърне и ще ме ухапе. Не разбират закона. Дайте ми главата на змията, най-голямото зло е в главата, като хвана змията за шията, тогава с опашката лесно може да се справя. И ние, съвременните хора, трябва най-големия грях, най-големия си недостатък да го хванем за гушата и тогава тази опашка ще се предаде. И тази дума знаете ли коя е? Да ви я кажа ли или вие сами ще си я кажете? Аз може да ви я кажа, ама има особен начин за казване. За пример, един може да пее една песен и втори може да я пее и трети, но като я изпее някой певец, ще кажете: „Ах!“ И единият пее, и другият пее. И сега какво положение е, ако ви кажа тази дума? Вие ще кажете: „Ние знаем това“. Тази дума трябва да се каже при голяма светлина! На видело, а не в тъмното. Когато ви я кажа, вие трябва да ме познавате, и аз трябва да ви познавам; тази дума, когато ви я кажа, аз трябва да жертвам всичко за вас, и вие трябва да жертвате всичко за мене; когато ви я кажа, вие трябва да виждате в моето лице Бога, и аз трябва да виждам лицето Божие във вас. Имате ли тия усети, тогава аз ще ви я кажа. Имате ли ги? То са условия. Сега аз ще ви я кажа. И тази дума знаете ли какво ще произведе? Тази дума вие никога не сте я чували. Една нова дума ще чуете, която ще произведе цял преврат във вашата душа. Жив е Господ, Който е днес в света! Знаете ли вие това? Не да се афектирате, аз не искам да се афектирате, а да впрегнете вашия ум, вашето сърце и вашата воля в една интензивна мисъл. Един велик опит на проверка е това, един опит, който ще произведе цял преврат в обществения строй. Тази дума може да пресъздаде цялото общество и да накара всички хора да живеят като братя, и да направи цялата земя рай, но ние сега ще оставим всичките тия аргументи. Аз в миналата беседа казах: има и друг начин, чрез който ние можем да познаем истината, ние не сме от ония пеперуди, да напускаме живота. Не, ние сме от ония, които искат да използват сегашния живот в най-добрия смисъл, да го използваме тъй, че да произведе най-добрия резултат. Аз бих желал вашите лица да бъдат светли, сърцата ви да не са тъжни, да имате една малка тъга, но да не се нервирате в дома си, да имате постоянно разположение, и тогава животът ще има смисъл. И казвам: Ако ние можем да произнесем думата „любов“ тъй добре, тази дума ще ни открие всичко. А щом се произнесе „любов“ на земята, тя има и низходяща, и възходяща степен. Понякога ти искаш доброто само за тебе да е. Тъй е, прав си. Малките извори са само за малките хора, а големите извори за големите хора. Като дойде големият извор, той е за всички. Седиш при чучурката по половин час и не даваш на другите да пият. Но ако аз ида и пусна крана и туря най-големия кюнец, тогава ти ще седиш насреща. Следователно аз съм решил да направя големи кюнци, да пусна такова голямо течение, че всички ще помните. Бистра вода ще протече. Аз казвам: Господ ме е пратил, този кран като го отворя и като мине през обществото, всичко ще очисти и омие. И аз съм решил да пусна този кран. Най-първо ще има кал, но след това ще се очисти, всички ще бъдат доволни и ще има изобилие. Аз искам, тази вълна, като иде, да бъдете готови, да не се уплашите, че ще се удавите, защото идел голям порой и да бягате, но да застанете на краката си и да кажете: „Слава Богу, че тази вълна иде“. А сега казвате: „Бягайте да бягаме, голям порой иде“. И всички говорят против мен: „Бягайте, да го не слушате“. Мене няма да слушате, но Онзи, Който говори, ще слушате. Въпросът не е личен, а принципиален. Аз, като ваш брат, съм длъжен да ви кажа истината. И ви казвам, че вие сте мои братя и сестри, не е позволено да живеем по старому. Ние сме длъжни, в името на тази Любов, да живеем на света братски и ще живеем, и залъка си можем да делим, един като работи, друг ще почива, но всинца да си носим бремето, и на всички ще бъде леко. Като срещнеш някого, да кажеш: „Я ми дай малко от бремето си“, да има едно състезание, че животът да е красив. А сега ще кажат: „Тъй е наредил Господ“, „Тъй е писал Господ“. Не е писал така Господ. Господ е писал всички хора да бъдат разумни и щастливи на земята и всички да имат да ядат и пият, да бъдат доволни и да благодарят на Бога. Като се качвам на една каруца, то е за да ме заведе до моя дом, и като ме заведе, ще целуна коня. Какво е предназначението на яденето? Туй ядене е една сила, да ни приведе по-близо до Бога. Дето ядем всеки ден, то е като един трен, в който постоянно турят въглища. И ние трябва да туряме енергия. Някои казват: „Да не ядем“. Не, ще ядеш, за да можеш да идеш при Бога. Другояче душата не може да отиде при Бога. Яжте и пийте и всичко вършете за славата Божия. Не мислете, че само един човек може да оправи тоя свят. Всинца целокупно ще го оправим и ще казваме тъй: „Ние знаем, че Той е, Който ни е създал, че Той е нашият Баща, Който ни е родил, Който е създал земята и небето заради нас, ние знаем, че Той е и Неговата воля ще изпълним“. И този Господ не е горе на небето. Някои казват, че Господ е на небето. Лъжат ви. Къде е това небе? „На небето е Той!“ Но това небе прониква всинца ни. Туй небе всичко прониква. И казва Писанието, че в началото Бог създаде небето и земята. Небето държи земята. Това е направено от такива сили, които държат целия космос. Те не са горе над нас, те са навсякъде, вътре в нас, и под нас, и над нас. Ние сме все на небето. И в деня, в който ние съзнаем, че в него живее нашият Отец на Любовта, туй небе ще ни се усмихне и всички цветя ще ни се усмихнат, и животните ще ни проговорят. Когато ние Го познаем, като срещнем вола, той ще каже: „Братко, понеже ти позна Бога, аз мога да ти говоря“. Досега воловете защо мълчат? „Че какво ще каже един вол?“ Той не се оплаква, вол е той, върви, мълчи и ние му казваме: „Дий“. Но когато приложим Любовта и снемем хомота и тия остени, ще идем заедно с вола да работим на нивата и те ще кажат: „Братко, аз те познавам“. Те познават ония, които живеят в Любовта, и всички знаят да работят на нивата. И тогава волът няма да работи 8 часа, а само 2 часа; и тези два часа ще дадат толкова, колкото осемте часа. Една круша, която сега ви ражда стотина круши, тогава ще роди хиляди и хубави круши ще бъдат. Нивите ще раждат изобилен плод. По цялото лице на земята ще има благословение.


Мтел с нов "Център обслужване клиенти", други могат да се учат… | GSM Spot\nHome » Моите коментари » Мтел с нов „Център обслужване клиенти“, други могат да се учат…\nМтел с нов „Център обслужване клиенти“, други могат да се учат…\n3 633 прочита\nМного ум в малко реч…Не съм и предполагал, че някога ще кажа нещо подобно във връзка съобщение за медиите от страна на някой телеком! Да, но това, което прочетох ме наведе на толкова разсъждения, че самият аз се удивих! Ето за какво става дума :\n„Новият център ще бъде специализиран в работата с обслужване на бизнес клиенти. Той се простира на 800 кв.м. и в него ще работят над 170 души. В първия Call Center служителите наброяват 160, днес те са тройно повече. Сътрудниците обслужване на клиенти в М-Тел приемат над 20 000 клиентски запитвания на ден, а продуктите и услугите, за които предоставят информация стават все повече с динамичното развитие на телеком сектора в България.“\nБраво! Ама наистина похвално, дори смея да твърдя, че някой други оператори имат какво да научат. Седяли ли сте на телефона по 20,30, а понякога дори 40 мин в очакване на медения гласец в другия край на линията да стигне до вас? Е, тогава знаете за кой точно оператор говоря. Чудя се кое точно възпира този оператор да вземе малко пример, пък било то и от конкурента си и да направи едно благо дело за абонатите си? Ами така де! Като ги притиска до стената и с цената на изнудване, заплаха от неустойки и какви ли не методи ги държи в мрежата си, а дори не полага усилие да подслади вгорчените им дни?!\nОт друга страна най-сетне научих, пък било то и не много достоверна информация, отговора на въпрос, който не малко време ме мъчеше : Колко е средния брои повиквания на абонати към номера за обслужването им?!\nЧудите се какво толкова ме интересува ли? Ами и вас ви интересува, но просто още не го знаете! Да, не сте го гледали в централната емисия, защото не е новина, не сте прочели за него, защото никой не направи промо концерт по случая с участие на свтовни светила от музиката, но това не значи, че операторите пропуснаха да си свършат работата и без шум. Говоря за въведеното таксуване на обажданията към номерата за обслужване на клиенти. Обаждането се таксува, но никой от операторите не сметна за нужно да обясни защо?\nАми ето ви го отговора! Да не мислите, че 800кв м застроена площ с цялото обзавеждане и техника е с пари от въздуха?! Нека някой сега ми разправя, че 3 стотинки не били пари! За нас може би, но за оператор прибиращ средно дневно по 20000 по 3 стотинки, което са има няма 600лв/ден или 18 000лв/месец, превръщащи се в 196 000лв на година…Всъщност на фона на милионите изнесени във финансовия отчет на един телеком подобна сума едва ли спада в графа „сериозни“ приходи, но това са моите и вашите пари и би било най-малкото признак на учтивост като ни обяснят защо ни ги вземат…\nМного ум в малко реч...Не съм и предполагал, че някога ще кажа не


Защитник на Монтана с тежко разтежение - Спорт\nЗащитник на Монтана с тежко разтежение\nпубликувано на 15.05.19 в 18:46\nКапитанът на Монтана Иван Михов със сигурност пропуска домакинския мач с Пирин /Благоевград/ в неделя. Централният защитник е с тежко разтежение на адуктора на левия крак. Михов получи травмата при гостуването на Литекс /Ловеч/ и бе заменен принудително в средата на първата част.\nМихов е направил изследване в столична клиника, което е показало, че няма разкъсване. Бранителят ще мине лечение, което ще му попречи да се изправи срещу родния си клуб от Благоевград.


„Дондарион Mрачния и Тъмната гора. Произшествие първо“, Диляна Крусева | Двата бука\n„Дондарион Mрачния и Тъмната гора. Произшествие първо“, Диляна Крусева\n– За да направиш добро, що винаги трябва да минеш през разни гадости?\n– Ми, то иначе всеки щеше да прави добрини и всеки щеше да е герой. Пък нали затуй героите са голямата работа – щот’ са малко на брой.\nИз „Историята на мъдростите“,\nЦитати по великаните Камънак и Гранит\nВеликаните от Небесното кралство не разсъждават често (защото главата после адски ги цепи!), затова подобни умнотевици се записват в специалната книга Историята на мъдростите. За доказателство, че и те имат мъдри мисли…\nДондарион Mрачния и Тъмната гора. Произшествие първо е началото на трилогията Малките магьосници от О-III и дебют на авторката Диляна Крусева.\nКакво е да си герой? Шепа хора могат да се похвалят с гордата титла, а тримата малки магьосници от O-III поемат по пътя на храбростта (искат – не искат) – и се нагърбват с всички последствия, произтичащи от това обстоятелството!\nЕдин погрешен завой и вместо в кухнята на госпожица Марципана, Или-Или Енциклопедията, Мишо Меденката и Веселка Намръщеното чудовище и се озовават в Тъмната гора, обиталището на зъл магьосник! И оттам нататък ги чакат разни гадости, които ще трябва да преодолеят с помощта на вълшебства, заклинания и бобени зрънца, но най-вече с хитрост и съобразителност. Докато се опитват да помогнат на „спящата дама“ с тегнещото над нея проклятие, ще се постараят да спасят и себе си, както и да се справят с нелеката задача да открият пътя обратно към дома.\nНе пропускайте първото приключение на тримата малки магьосници – подплатено с много недоразумения, изненади, неволи, магии и късмет (повечето обаче лош) – което се превръща в цяло Произшествие първо!\nКнигата е с твърди корици, за да пази в прегръдката си над 50 талантливо изрисувани илюстрации, които потапят малкия читател в света на магията и смеха!\nПожелаваме Ви безкрайни приказни мигове с българското слово!\nПодарък по случай Деня на детето\nНова книжка от трилогията „Малките магьосници от О-III“\nРебусът на св.св. Кирил и Методий\nЗабавен наръчник помага на емигранти в Англия


Как една жена се е упражнявала през цялата си бременност с кетълбел и др | BG.GlobalScienceCollaboration.org\nКак една жена се е упражнявала през цялата си бременност с кетълбел и др\nНамирането, че е бременна не означава забавяне на Черил Хърси\nPR и фитнес фанатик, Черил Хърси, останал по форма и във фитнес залата, докато датата на падежа й. Ето как:\nПРЕДИ: 60 килограма\nСЛЕД: 60 кг\nМоето тяло образ никога не е било проблем за мен, а не аз се съсредоточа върху добре и се чувствам силен и здрав. Когато открих, че съм бременна през ноември 2013 г. Аз бях запален да останат активни за толкова дълго, колкото е възможно. И по-важното е да спре ми трудно спечелените атлетична фигура превръща от тонизирана до желе.\nПреди зачеването аз упражнява 6 дни в седмицата, която се играе нетбол и волейбол и направих Kettlebells, посетих личния ми лекар, за да разберете това, което той не се препоръчват поддържане или пускането на изчакване, докато бебето пристигнал. За мое разочарование, че не се препоръчват някаква тегло обучение и предложи придържа към кардио. Исках второ мнение.\nРеших да направя моя собствена изследвания, но след като се бори дома с як купчина книги от библиотеката, и измиване на интернет за полезни съвети Открих съвет е в недостиг.\nРеших да изпълнява нормално за толкова дълго, колкото се чувствах сигурно го правят. Аз открих, че е важно слушане на собственото си тяло. Когато сте в хармония с тялото си, можете да се доверите, че ще ви уведомим, когато нещо е твърде много, така че аз просто взех нещата от ден за ден.\nВсе още се правят Kettlebells докато бях бременна в седмия месец - само с дванадесет килограма, а не 16 килограм и по-малко повторения на серия. Това беше достатъчно. Аз нямах някои колебания.\nСлед една верига клас Борех се да диша и това наистина ме уплаши. Започнах да се притеснявате за бебето, но в действителност това е просто мен, които страда. Той винаги е най-добре да се заблуждават от страна на повишено внимание.\nНа около 7 месеца започнах да тон нещата, но аз продължавам покрай поради моята дата (бебе Xanthe закъсня две седмици) и дори плува 5 км на ден, преди да отиде в труда.\nАз също бях изненадан да открия, че аз не се сблъскате с някой увеличаване на апетита или досадни апетита, което оставих да се придържа към моя предишен здравословното и балансирано хранене и приготвяне на всичките ми ястия от нулата. Преработените храни само обърква тялото.\nЗащото не беше облякъл много допълнителна тежест аз не изглежда като бях родила, но аз определено се чувствах като него! Огромните мащаби на раждане ритна в трудно за първите няколко седмици, но не след дълго, преди да се върна при него и да се отправят към практиката на фитнес зала и нетбол.\nВ началото беше упорита работа, мускулите ми боляха и просто не можех да си поема дъх, но след като ми мускулна памет ритна в нея е 100 пъти по-лесно и напредвах от там. Една седмица е всичко необходимо, за да тялото ми се върна на пистата.\nСега най-трудната част за мен е да се намери време, за да се поберат в упражнение с моя взискателни малко един. За щастие бях подготвен.\nСъпругът ми построил малка фитнес зала в нашия гараж, така че аз съм в състояние да се прекъсне ми Kettlebell тренировки в процепите около спане модел на бебето. Аз също продължи да играе нетбол два пъти седмично, което и направих цялата ми бременност.\nДвижение по време на бременност помага за намаляване на моите болки и страдания, ми помогна връзка с моето бебе от самото начало и ми позволи да си възвърне фигурата ми бързо. Аз съм точно със същия размер рокля и теглото сега, както и преди аз паднах бременна. И докато моето пътуване не е универсално решение, аз призовавам други мумии-към-бъда, за да отида там и да останат активни, колкото телата си ги позволят.\nВие ще бъдете изумени от това, което тялото ви е в състояние да.\nКак да се чувствате по-малко стресирани по време на работа като правите това едно нещо\nАко натискането на перото кара ти луд, може да си гений и други новини\nДа победим орторексията: как преживях 4 години ядене прекалено чисто\nМоето психическо здраве: защо най-накрая реших, че трябва да взема антидепресанти


Коленизацията на “цялото цивилизовано човечество”, стеснителният “Фейсбук” и трудният живот на катотяхщите - Поглед Инфо\nНамираш се в: Начало » Свят » Америка » Коленизацията на “цялото цивилизовано човечество”, стеснителният “Фейсбук” и трудният живот на катотяхщите\nКоленизацията на “цялото цивилизовано човечество”, стеснителният “Фейсбук” и трудният живот на катотяхщите\n16.06.2020, 22:03 Сергей Василиев 11980\n/Поглед.инфо/ Фактът, че “цялото цивилизовано човечество" се разкайва пред черните, коленичи пред тях, мие краката им и целува обувките им - това не е тайна и дори обратното. Днес трябва да се гордеем с това. Всички социални мрежи буквално ни заливат с „нови демократични традиции“. Следователно, когато поставих във “Фейсбук” поредният фейспалм на поредните хора, дори не мислех, че снимката може да разстрои, оскърби или притесни някого.\nПубликувано с чист, политически коректен надпис:\n"НОВ ТЕСТ - ИЗПИТ ЗА ЖЕЛАЕЩИТЕ ДА ЕМИГРИРАТ В САЩ"\nИ изведнъж неочаквано - бастионът на свободата на словото - цял “Фейсбук изведнъж изтрива образеца на свобода и демокрация и ми дава:\nВижте колко е тъжно всичко? Не само че ми клъцнаха снимката, но и не мога вече да публикувам вредни коментари с политически некоректни въпроси. Само на мен ли ми се струва, че тоталитаризмът е в настъпление? Или този процес на коленизация дава толкова интересни метастази?\nМеждувременно хората в Русия открито се подиграват:\n- Не разбирам. Шварценегер изобщо няма ли да се извини?\n- Трябва да се направи нещо с шаха! Бялото започва и печели - това е неприемливо!\n- Ако не беше престъпното откриване на Америка от Колумб, 35 милиона афроамериканци сега биха могли да бъдат само африканци!"\nИ на фона на цялата тази борба за правата на чернокожите, но изключително в дома на белите, някак си със свистене прелетя край вождовете на “Черния живот има значение” радостно заявление-покана от историческата родина.\n"Гана е готова да посрещне всеки етнически африканец, който иска да се измъкне от расизма, на който е бил подложен през последните четиристотин или повече години, заяви министърът на туризма, изкуствата и културата на Гана Барбара Отенг Гяси."\nЕ, не видях гора от ръце и викове "най-накрая!" Освен това имайте предвид, че никой от диванните патриоти на Руската федерация също никъде и никога не е казвал: „Ако не живеете в Африка, нямате право да бъдете наречен чернокож!“. Странно е. Те иначе просто не се колебаят да ми хвърлят в лицето: „Ти не си руснак, ако не живееш в Русия“ ... Вероятно коленизацията се отнася до тази част от „добрите хора със светли лица“.\nКато цяло, що се отнася до събитията в Съединените щати, в Руската федерация по принцип не всичко е забавно. Има плътна и здраво сбрана група другари, която тъжи, при това колкото по-дълго, толкова по-силно. Въпреки че защо тъжи? Да опаковам ли нещата си и да отида ли в Минесота, за да покажа истината! А, да, забравих, не всеки е готов да премине новия тест-изпит за лоялност, показан на снимката.\nЕ, какво да правя? Коленизацията на Америка, тя е толкова тежка, че вече покрива Стария свят и е на път да обхване всички либерални умове на планетата. Прибалтийските държави и Украйна само се туткат. Тези ботуши, които целуват в момента, вече не са „торта“, но все още не са изпратили други.\nСамо с катотяхщите положението е зле. Или вече са променили ориентацията? “Като тях ща!" или не вече? За тези, които все още щат това, което е като при тях - мога да го уредя навсякъде по всяко време - надявам се, че сред сънародниците им ще има състрадателни и ще осигурят обувките си за целувки?\nЗорница Илиева 17647


Блогът на доцент Колев: МАНИПУЛАЦИЯ?!\nДнес разкритикувах г-жа Кристина Кръстева за публикацията й от 14.04.2018 г.\nКолажът съпроводих със следния текст, цитирам:\n„Ключовата дума за разбиране на съвременните изтънчени форми на fake news не е ДЕЗИНФОРМАЦИЯТА, а МАНИПУЛАЦИЯТА! Ето защо информационните аномалии (както е правилно да се наричат fake news) имат задача не да „нахранят потребителя с лъжлива новина”, а да го накарат да оценява фактите от действителността в изгодна за манипулаторите светлина (от една моя по-стара публикация в блога по темата за следистината)!\nА за манипулацията, както казваше един поет, БРОНЕБОЙНИ ПАТРОНИ НЕ СА ОТКРИТИ, НЕ СА ОТКРИТИ! И едва ли ще бъдат!\nСамо че за целта и Вие и Мария Габриел трябва ПОВЕЧКО ДА ЧЕТЕТЕ!!\nАпропо, госпожо Кръстева, как да „хейтвам" МАНИПУЛАЦИИТЕ, с които ни заливат от ТV екрана (по няколко пъти на ден) и от страниците на газетите, като НЯМАМ ДОСТЪП ДО ТЯХ?”\nСърфирайки из вестниците открих една публикация на професор Дуранкев.\nЕлементарна уйдурма и по тази причина няма да я коментирам. Чудя се какво правят Дуранкев и небезизвестния професор „Економов” в УНСС, и по-точно – как преподават на студентите едностранно оцветените си политически науки? Впрочем това ми съждение се отнася и за доста преподаватели от Софийския университет, които подобно на „Економов” са абонирани и за коментатори в български телевизии (Дуранкев нещо го не виждам в последно време).\nПубликацията на Кръстева ми припомни част от вчерашното ТV предаване на Любо Огнянов в Канал 3 – „Игра под високо напрежение….”. С гост в студиото Христо Проданов, депутат от „БСП Лява България” (на малката снимка).\nГостът е млад човек – роден е 1977 г. (децата ми са по-възрастни от него), с панагюрски корен, а по образование – икономист и инженер. Не зная коя от двете професии надделява в душата му! Но е баш манипулатор!\nПита го Огнянов за позицията на БСП по отношение на електро-разпределителните дружества (ЕРД) и той смело отговаря - „Тя не е променяна от 14 години”(според социалистите държавата трябва да участва в управлението им или да ги национализира – бел.моя). Добре бе, джанъм. Вие нямате вина за договорите, сключени от правителството на Царя, в които държавата имаше само 33%, които нито й носеха дивиденти, нито й осигуряваха блокираща квота. Да, но след Симеон дойдохте вие на власт. За четири години що не ги променихте?! Може би защото без гласовете на Симеон ІІ и Доган, Станишев щеше да види Министерския съвет през „крив макарон”? И как не се посвенихте да обвините други, че правителството е абдикирало от задълженията си, като продало дяловете си в ЕРД.\nВторият въпрос – „Защо правителството на Орешарски е отказало да преговаря с чехите за ЧЕЗ?”, също получава твърд отговор: „Орешарски твърди, че не е получавал такова предложение!”. Да, но и други отричат да са получавали такова предложение! Защо на едни вярвате, а на други не г-н Проданов?\nНа третия въпрос – „Не използвате ли за политически цели искането на ЧЕЗ до КЕВР за рязко увеличаване на цената на нощната енергия?”, гостът твърдо отрича! Били загрижени за потребителите?! За какво сте загрижени, господине? За нещо, което не е станало? Или сте решили да биете „самара” на председателя на КЕВР. Само дето не се въздържахте да кажете, че целта ви е да свалите правителството, щото то веднъж вече си е заминало „заради цената на тока”.\nТолкова за ЧЕЗ! Макар че манипулациите на Проданов не свършиха с горните три въпроса.\nВърхът на анализите на господина стана твърдението му, че т.нар. „телкаджии” (тази дума използва и той – бел.моя), т.е. людете с фалшива инвалидност, били МУТРИ С ЛАНЦИ И ЛУКСОЗНИ АВТОМОБИЛИ! Мехлем за слуха на част от инвалидите!! Апропо, БСП ли плати автобусите до София, за да протестират срещу нещо, което не се е случило?\nА от мен, г-н Проданов запомнете, че умението да лъжеш и манипулираш е едно от нещата, които отличават човека от животните. Някога хората се срамуваха ако ги нарекат лъжци. За съжаление днес го правят с гордост!\nПубликувано от Николай Колев в 2:12


София. Започна гласуването за национални органи на БСП, предаде репортер на Агенция „Фокус“. Гласуването започна малко след 23.00 ч. То се извършва в 41 изборни бюра, разположени във фоайето на централния вход на НДК.\nДелегатите на 50-ия юбилеен конгрес трябва да избират членове на Националния съвет за мандат от 4 години. Пред тях има две листи- основна и младежка. Над 700 са кандидатите за членове на Националния съвет от основната листа. Малко над 100 са кандидатите в младежката листа.\n31 от членовете на Пленума са делегирани. Те бяха избрани по обяд по време на делегатските съвещания на всички структури от многомандатни избирателни райони.\nДелегатите трябва да изберат и състав и ръководство на Общопартийната контролна комисия. 24 души се борят кой да оглави контролния орган на партията.\nРезултатите от изборите ще бъдат ясни във втория ден на конгреса.


Еталон ColorChecker 18% Gray Balance | Отoризиран Apple сервиз и магазин - Creative Center\nЕталон ColorChecker 18% Gray Balance\nColorChecker 18% Gray Balance е еталон за неутрално сив цвят, предназначен за настройка сивия баланс, проверка на осветлението в студиото и бърза корекция на цвета във фотографията.\nИзползването на еталонът ColorChecker Gray Balance за измерване на експонацията при силно отразяващи обекти ще ви даде увереността, че изображенията са заснети при възможно най-подходящите условия на експонация.\nВъзприемането на белия цвят от човешкото око се променя в зависимост от осветлението: навън цветът изглежда «по-студен», вътре – «по-топъл», а при флуоресцентно осветление – по-зелен. Това може да представлява проблем дори във фотостудиото, където осветлението е контролирано. Където и да се намирате – във фотостудиото или извън него с ColorChecker Gray Balance Вие можете да настроите чувствителността на Вашата камера така, че да съответства напълно на осветлението на работната среда, което ще Ви осигури вярно възпроизвеждне на цветовете.\nЕталонът ColorChecker Gray Balance съответства на 18%-ните сиви полета в многоцветната ColorChecker тест скала и е проектиран така, че да притежава равномерна и спектрално неутрална повърхност, т.е. такава, която отразява еднакви количества червена, зелена и синя светлина при всички условия на осветление.\nColorChecker Gray Balance е идеален за оценка на експонацията и баланс на сивото в дигиталната фотография. С негова помощ Вие настройвате чувствителността на Вашата камера така, че да съответства напълно на условията на осветление на работната среда. В традиционната фотография той може да бъде използван за оценка на филми, осветление, филтри и хартия, а в телевизията и видеото – за проверка на сивия баланс при настройка на камерите, осветлението и филма.\nColorChecker Gray Balance е компактен, с размери само 10 x 18 cm.\nColorChecker Brochure BG\nColor Checker Comparison Brochure EN


ноември 2013 - Страница 5 от 7 - http://old.europlovdiv.com\nНачало » 2013 » ноември (page 5)\nИзграждат „Театрални мостове” между Англия и Паталеница\nVanya Tringova 14.11.2013 Актуално, Култура\nЗвездно небе, горящи огньове, звън на шпаги, тропот на коне и притихнала от вълнение публика. Трудно е да се опише огромният възторг от магията на театъра, която започва да действа преди петнадесет години в едно българско село. Селото е Паталеница, а хората, които се решават да излязат „извън формата” и да направят нещо нестандартно, са Христо и Ина Церовски. Още …\nИМАЛ ЛИ БАЙ ГЮРО КАПА ИЛИ Е НЯМАЛ?\nold.europlovdiv Team 12.11.2013 Общество\nИмал ли е ББ сключени вежди или е нямал? Автор: Димитрина Пандурова Под знака на този въпрос премина денят след 10 ноември – 24 години след събарянето на…, всъщност какво е съборено? А, да! Оборът на ТКЗС-то! И мавзолеят! И статуята на Ленин И портретът на Димитров… Не в този хронологичен ред, но… Да помислим! Какво друго?!? Петолъчката – и …\nVanya Tringova 12.11.2013 Актуално, Култура\n„Трябваше да направя това връщане към детството, да обмисля страховете си, за да се отърва от тях. Смятам, че това представление е едно достойно „сбогом” на детските ми страхове. Текста е универсален, той говори за всички нас и се надявам , че всеки ще намери нещо за себе си в тази пиеса. Радвам се, че този актьорски състав се справя …\nГрога гостува на „Аспект“\nVanya Tringova 11.11.2013 Актуално, Култура\nНа 12 ноември в пространството на галерия Аспект поредната си самостоятелна изложба реди Иван Христов-Грога. Неговите изяви в галерията са ежегодни и традиционни още от нейното създаване преди осем години и заслуга изцяло на галеристката Олга Петрова е популяризирането му в Пловдив. За този период художникът създаде своя публика, която с нетърпение чака всяка следваща изява, още повече, че Грога …\nСтраница 5 от 7« Първа...«34567 »


Прополис – видове, състав и приложение в апи- и фитотерапията - Revita.bg\nЕкспертни мнения , Здравословно хранене , Полезни съвети\nТагове: имунитет, пчелни продукти, прополис\nПрополисът, или пчелен клей, е тъмно оцветено смолисто вещество, което пчелите-работнички събират от растителен материал. Пчелите го смесват с пчелен восък за получаване на изолационен материал, с помощта на който те запушват пукнатини в кошера и изравняват стените му, поддържат температурата и влажността постоянна и предпазват жизненото си пространство от патогенни организми, включително спорообразуващи гъби и плесени. Суровият прополис се състои от 50% растителни смоли, 30% восъци, 10% етерично масло, 5% полени и 5% други органични субстанции (Huang et al., (1)). Цветът му варира от зелен през кафяв до червеникав в зависимост от ботаническия му произход.\nПриема се, че в умерения климатичен пояс основният растителен материал за продукцията на прополис е ексудатът (наричан от народа мъзга) от пъпките на дървесните видове от род Топола – Populus, сем. Върбови – Salicaceae – бяла, черна и сива топола, и трепетлика. В състава на прополиса влизат и смоли и восъци от други растения – иглолистни дървета, върби, брези, палми, елши, далбергии и други. Общото между тези растения е отделянето на смолисти ексудати от различни техни органи.\nОт всеки кошер средно на сезон се добиват 100-150 г прополис (2). Съществуват обаче техники, които могат да повишат това количество значително – чрез поставяне на специални мрежи на определени места в кошера, дупките на които пчелите бързо започват да запълват с прополис, добивът може да се увеличи неколкократно (3).\nНаименованието „pro polis“ има гръцки произход и означава „за/в полза на града“, т.е. това е субстанция, предпазваща кошера (в културни условия) или питата (в дивата среда) от неблагоприятни условия. Сместа от прополис, восъци и растителни полени носи наименованието cerum или cerumen (церумен). Геопрополисът е тропически продукт на пчелната дейност (на безжилните пчели от род Melipona), при която горните продукти са примесени с почвени елементи.\nПрополисът сам по себе си не е достатъчно концентриран продукт, за да бъде комерсиализиран (въпреки че в пчеларските магазини се предлага и суров), поради което се пречиства чрез екстракция със солвенти (разтворители). При този процес се отделят инертните компоненти и се извлича най-активната част – фенолната фракция, която е разтворима в алкохол (понякога се използва и етер) и съдържа много други ценни фитохимикали, витамини, минерали, микроелементи и т.н.\nКато разтворител най-често се използва абсолютен или 70-градусов етанол, но с успех са използвани и други солвенти – хлороформ, хексан, ацетон, метанол или дори гореща вода. Обикновеното извличане с алкохол (70-95 градуса) или турбо-екстракцията, която ускорява времето за извличане и позволява използването на 60-градусов етанол, са с най-добър добив както в количествен аспект, така и поради факта, че разтворителят е нискотоксичен при нормална медицинска употреба.\nНад 500 химични компонента са извлечени от прополиса, в това число фенолни съединения, терпени, мастно-восъчни съставки, пчелен восък, витамини, минерали, протеини, въглехидрати, аминокиселини и микроелементи (1).\nФенолните съединения са най-изобилната група биоактивни компоненти на прополиса и включват фенолни киселини и алдехиди, прости феноли и техните естери, флавоноиди, кумарини, стилбени и лигнани. Общото съдържание на флавоноиди е предложено за качествен показател на прополиса, който обаче не важи за някои бразилски и други тропически разновидности поради различния им химичен състав.\nПредложена е дефиницията суров прополис с фенолно съдържание под 11% (обемни части) да се приема за нискокачествен, с 11-14% да е приемлив, при 14-17% е с добро качество и с над 17% говорим за екстра качество прополис (Gardana et al., 2007 (1)). Това определение е по-скоро ориентировъчно, понеже различните класове фенолни съединения имат различна по вид и сила активност. Според законовите изисквания на Бразилия, зеленият бразилски прополис трябва да съдържа минимум 5% фенолни съединения и 0.5% флавоноиди (Sawaya et al., 2011). Етаноловите екстракти от суров бразилски прополис имат установено съдържание на фенолни съединения между 6.4 и 15.2% (Woiski and Salatino, 1998).\nАбсорбцията на фенолните съединения като цяло и на флавоноидите и фенолните съединения в частност не е особено висока, и освен това зависи от състава на чревната микрофлора – много от тези съединения са под формата на гликозиди или естери, които се усвояват от организма след хидролизиране под действието на пробиотичните микроби. Въпреки това, откритите концентрации в кръвта и тъканите са значително по-високи от тези, получени след консумация на плодове и зеленчуци (9).\nВ зависимост от географския район и от видовия състав на хранителните растения, фенолният състав на прополиса варира значително. В умерените зони на Европа, Северна Америка и Азия, където преобладаващ източник са тополовите дървесни видове, прополисът съдържа предимно флаванони и флавони и по-малки количества – фенолни киселини и техните естери. В прополиса от тропическите страни се срещат предимно по-сложни фенолни съединения като пренилираните пара-кумаринови киселини, пренилираните флавоноиди, производните на кафеоилхинната киселина и лигнаните (1). Над 150 вида флавоноиди са открити в различните видове прополис (Huang et al., 2014).\nФенолните съединения в прополиса се срещат най-често като агликони, т.е. не са свързани със захаридни остатъци, и по-рядко като гликозиди. Това се дължи на факта, че пчелите синтезират ензима бета-глюкозидаза, който разкъсва гликозидните връзки. Свободните феноли и особено флавоноидите имат по-силна биоактивност от съответните гликозиди.\nВажни представители на флавоноидните вещества в прополиса са:\nФлавони и флавоноли - кверцетин, акацетин, апигенин, хризин, галангин, изалпинин, тектохризин; кемпферид и лутеолин (в бразилския тип), макарангин (в кенийския и етиопския тип);\nФлаванони – пиноцембрин, пиностробин, нарингенин, сакуранетин, изосакуранетин, ликвирицигенин (това са преобладаващите флавоноиди в европейския, китайския, северноазиатския и северноамериканския прополис); пинобанксин, алнустинол и естерите им (в непалския и бразилския)\nИзофлавани - веститол, микролунатол, неовеститол; птерокарпини и неофлавоноиди – в червения прополис;\nПренилирани флаванони – прополин А, сигмоидин А, солофенол А (в тихоокеанкия тип – Тайван, Япония, островите на Пасифика);\nХалкони и дихидрохалкони – в европейския и канадския прополис;\nИзофлавони и изодихидрофлавони – дайдзеин, формононетин, ксеногнозин В, веститон и каликозин (в европейския са рядкост, но изобилстват в бразилския червен прополис поради произхода им от бобовото растение Dalbergia exastophyllum)\nФлавоноидни гликозиди – рутин, кверцетинови, изорамнетинови и кемпферолови рутинозиди (в португалския тип).\nФлавоноидните съединения, влизащи в състава на прополиса, се образуват в растенията по два основни метаболитни пътя – на шикимовата и на оцетната киселина, наред с други вторични метаболити. Най-разпространените флавоноиди в „умерения“ – европейски, северноамерикански и северноазиатски, прополис, са незаместените в пръстен В представители – пиноцембрин, пинобанксин, галангин и хризин. При тънкослойна хроматография и последваща визуализация на UV светлина се разграничават три подвида според цвета на хроматографската ивица – оранжев (O-тип), богат на кверцетин; син (B-тип) – богат на хидроксиканелени киселини; и зелен (G-тип, среща се в германския прополис), съдържащ повече галангин, апигенин и метиловите им етери. Тези цветови обозначения описват единствено хроматографското оцветяване на прополиса, а не видимия му цвят.\nВ тропическите видове прополис преобладават пренилираните (3-метилбут-2-ен-1-ил-заместените) производни на фенилпропаноидите (в бразилския), бензофеноните (във венецуелския, чилийския и севернобразилския), и производните на кафеоилхинната киселина (в африканския и далекоизточния прополис). Геранилфлаваноните са характерни за „тихоокеанския“ и японския тип прополис, чието главно растение са дърветата от видовете на род Макаранга (Macaranga). Те също се срещат в прополиса от Кения и Етиопия, където маракангите растат в изобилие.\nЗа някои видове източносредиземноморски прополис е описано засилено присъствие на антрахинони (хризофанол), като изходните растения не са изяснени, но вероятно включват видове от Касия/Акация (сена). Такъв прополис има и лаксативен ефект. Той не се предлага масово, а само в локализирани райони.\nФенолните киселини в прополиса са представени от хидроксибензоените (галова, генистова, протокатехова, салицилова и ванилова) и хидроксиканелените киселини (пара-кумаринова, кафеена и ферулова), а също и техните бензилови, метилбутенилови, фенилетилови и цинамилови естери (1). В европейския прополис преобладава фенетиловият естер на кафеената киселина (CAPE), а в бразилския зелен прополис са най-разпространени пренилираните фенилпропаноиди с главни представители хромените и артепилин С (Salatino et al., 2005). В цитрусовия бразилски прополис пък преобладават хлорогеновите киселини (dos Santos Pereira, 2003).\nСтилбени и геранилстилбени се срещат в прополиса от Кения и Соломоновите острови, получени от соковете на макарангата (Petrova et al., 2010).\nЛигнаните са характерни за тропическите разновидности на прополиса – бразилски, чилийски и този от Канарските острови (1). В червения бразилски прополис се срещат сирингарезинол, пинорезинол и диметиловите им етери.\nПрополисът също така съдържа кумаринови съединения като кумарин, дафнетин и суберозин 1 (1).\nЕтеричното масло в прополиса има многобройни терпеноидни и фенолни съединения, от които най-често срещаните са бета-еудезмолът, гвайолът, трикозанът, тимолът, ледолът, виридифлоролът и т.н.\nПрополисът е богат на микроелементите мед, манган, цинк,фосфор, калций, силиций, кобалт и желязо (2). Съдържанието на витамини в него е по-ниско и непостоянно, но са установени витамините В1, В2, В3, В5, С, Е и В6 (3).\nПрополисът е смолисто вещество с приятен аромат, леко горчив вкус и на пипане е лепкав. При затопляне бързо омеква, а при изстиване се превръща в крехка, колофоноподобна маса с тъмен цвят и кафяв до зеленикав оттенък.Пресният прополис е жълт до червеникав, със сиропообразна консистенция. Старият клей е гъст и зеленикав до червенокафяв на цвят. Разтапя се при 80-104 градуса по Целзий в зависимост от състава си. Разтваря се напълно в етилов етер, 70-градусов спирт, амоняк и оцетна киселина. Във вода е слабо разтворим (2).\nПрополисовото мляко представлява охладеният и филтриран през марля разтвор на 50-100 г прополис в горещо прясно мляко. Използва се външно и вътрешно във ветеринарната и понякога в хуманната медицина. Използва се също прополисово масло при разтварянето на прополис в краве масло на 85 градуса (140:1000) и последващо охлаждане и филтриране през марля (2).\nИсторическа употреба на прополиса\nУпотребата на прополиса датира от дълбока древност и съпътства човека, откакто познаваме пчелния мед. Римляни, гърци и египтяни са го използвали за лечение на рани и дезинфекция. С негова помощ египтяните са мумифицирали знатните си владетели, понеже той е силен консервант.\nКитайците, индийците и арабите са го ползвали срещу рани, херпеси, язви, кожни и лигавични раздразнения както външно, така и за вътрешна употреба (Kuropatnicki et al., 2013).\nВ българската народна медицина, пчелният клей, наред с меда, пчелния прашец, пчелната отрова, пчелния восък и млечице, имат голямо приложение и много често се увенчават с добър терапевтичен успех.\nПерсийците са описвали прополиса като средство срещу екземи, ревматизъм и миалгия (болки в мускулите). Инките са използвали прополиса като антипиретик – срещу висока температура (6).\nФармакологична активност на прополиса\nПрополисът проявява антиоксидантно, антимикробно (антибактериално, противовирусно, противогъбично и антипротозойно), противоглистно, противопаразитно, ранозаздравяващо, антидиабетично, кардиопротективно, противовъзпалително, локално анестезиращо, хиполипидемично, имуномодулиращо, противотуморно действие (1).\nВсички тези ефекти са потвърдени от хилядолетния човешки опит и от лабораторните изследвания, а също и от някои клинични проучвания, но засега прополисови продукти не са регистрирани като лекарства в здравните системи. Причините за това са различни, но най-важните са непостоянният му биохимичен състав, невъзможността за патентоване и оттам ниската му себестойност (в сравнение с тази на синтетичните и биотехнологичните медикаменти), което обезкуражава финансирането на големи клинични проучвания, съответно на процедури по регистрация през лекарствените агенции.\nКато хранителна добавка или медицинско изделие прополисът се влага в огромен брой продукти за външна и вътрешна употреба.\nПрополисът има статут на хранителна добавка (суплемент) в САЩ и ЕС, на храна/хранителна добавка в Бразилия, „функционална храна“ в Япония и Корея, „здравословна храна“ в Китай (4).\nСпоред Починкова (3), показанията на прополисотерапията са:\nпорезни, прободни и гнойни рани, изгаряния, декубитус, трофични язви (локално);\nринити, синуити, отити, фарингити (локално);\nстомашна и дуоденална язва, гастрит, колит, бронхит (вътрешно)\nставни заболявания от възпалителен или дегенеративен произход (вътрешно);\nлъчева болест и профилактика на увреждания от йонизиращи лъчения (вътрешно и локално);\nпулпити, пародонтити, гингивити, състояния след екстракция на зъби (локално);\nвъзпалителни процеси на влагалището и ерозия на маточната шийка (локално);\nкожни заболявания, протичащи със сърбеж – трихофитии, рагади, остри и хронични екземи, алопеция (косопад) (локално).\nБогатото съдържание на фенолни съединения гарантира антиоксидантен потенциал и това е потвърдено от много изследователи. В разнообразни експерименти, приемът на прополис понижава оксидативните стрес маркери (особено малондиалдехида), неутрализира свободно-радикаловите процеси и потиска липидната пероксидация.\nФлавоноидите на прополиса предотвратяват окислението на мастните киселини в мозъка при остър и хроничен стрес, включително след радиационно облъчване, и потискат генерирането на свободни радикали. Може да се каже, че прополисът (всички видове, в различна степен) е радиопротектор и невропротектор и приемът му може да бъде част от превенцията на невродегенеративните заболявания (9).\nКомпоненти на прополиса оказват активиращ ефект върху ядрения еритроид-свързан фактор 2 (Nrf2). Това е транскрипционен фактор, регулиращ активността на най-малко 1000 гена, кодиращи различни протеини, сред които антиоксидантните ензими хем-оксигеназа 1, регулаторните и каталитичните субединици на гама-глутамат-цистеин лигазата, GPx, глутатион редуктазата, каталазата (CAT), SOD и глутатион-S-трансферазата. Клиничните ползи от този ефект са предимно в качеството на прополиса като невропротективен и противовъзпалителен агент, значителна част от механизмите на чието действие са антиоксидантни по природа (9).\nПиноцембринът е най-разпространеният флавоноид в прополиса, след като се съпоставят данните за съдържанието на флавоноиди в различните видове. При трансгенни мишки със засилен риск от развитието на невронална дегенерация (Алцхаймеров модел), приемът на пиноцембрин поддържа адекватно съдържание на глутатион и нормална активност на супероксид дисмутазата (SOD) (9). Възпалителните неврологични маркери като TNF-α, IL-1 и IL-6 също се понижават под действието на прополис.\nПриемът на кафяв прополис от Иран (богат на пиноцембрин, подобно на европейския) облекчава невроналното увреждане при перманентна оклузия на церебралната артерия у мишки поради възстановяването на антиоксидантния потенциал на SOD и на GPx (глутатион пероксидазата) (9).\nПиноцембринът, изобилстващ в европейския прополис, предовратява увреждането на мозъчната тъкан след церебрална исхемия. Потискането на фосфорилирането на p38 и на активацията на каспаза-3 допринасят за невропротективния ефект на прополиса (и в частност на CAPE и пиноцембрина), понеже каспаза-3 е „смъртоносен“ сигнален протеин, засилващ разпадането на структурни протеини в невроните и ретиналните клетки.\nПрополис и добро зрение\nПрополисът има значителен комерсиален успех като офталмологична хранителна добавка в Източна Азия, където голям процент (10-20%) от средношколците страдат от миопия (късогледство). Както бразилския, така и японския прополис (а най-вероятно и европейският, понеже и той има високо съдържание на CAPE и кафеоилхинни киселини), имат протективен ефект по отношение на зрителния нерв, клетките на ретината и фините капиляри, които я кръвоснабдяват. При възрастните лица редовният прием на прополис, богат на флавоноиди, може да забави макуларната дегенерация и да удължи времето, през което те имат нормално зрение. (9).\nМного от компонентите на прополиса от всички видове имат противовъзпалително действие, в това число флавоноидите, фенолните киселини и естерите им, терпеноидите, стероидите и аминокиселините. Естерът CAPE е с най-добре изучения механизъм, който включва потискане на циклооксигеназата (COX-инхибиция), улавяне на свободните радикали, потискане синтеза на азотен оксид, намаляване концентрациите на възпалителните цитокини и имуномодулация (9).\nВ модел с плъхове CAPE потиска COX-2 в оралната лигавица, което отчасти обяснява отличния ефект на прополиса при гинтивити, пародонтити, афти, фарингити и други възпаления в устнага кухина. Потискането на циклооксигеназите води до облекчаване на възпалението и болката в засегнатите тъкани – механизмът е аналогичен на аспириновия.\nУ диабетични (тип II) пациенти е установено, че бразилският зелен прополис оказва потискащо действие върху туморния некротичен фактор TNF-α, но покачва IL-1β и IL-6. Ефектите на двата интерлевкина са противоположни по вид и се неутрализират донякъде, но потискането на TNF-алфа е с нетен противовъзпалителен ефект, поради което зеленият прополис намалява тъканното възпаление при неинсулинозависимия захарен диабет (9).\nПрополисът потиска активността на голям брой представители от всички групи патогени – вируси, бактерии, гъби и протозои. Кивалкина (1948) установява, че парчета месо, поставени в разтвор на прополис, гният много бавно и развитието на гнилостната микрофлора е многократно забавено. Различни експерименти са установили потискащо действие спрямо хемолитичните стрептококи, златистия, белия и лимоненожълтия стафилокок, антраксния бацил и редица ветеринарни и пчеларски патогени. Унищожението на хемолитичния стрептокок в лабораторни условия е постигнато за 60 минути, а на всички стафилококи и паратифни бактерии – за 120-180 минути (2).\nПрополисът е особено активен срещу Грам-положителните и в донякъде по-ниска степен – срещу Грам-отрицателните бактерии. Механизмите му на действие са различни и биват както бактерицидни, така и бактериостатични. Действието му е силно срещу туберкулозните и тифните бактерии, както и срещу метицилин-резистентните златисти стафилококи (MRSA).\nУстановено е засилване на ефектите на антибиотиците срещу бактериите в съчетание с перорален прополис, без увеличаване на страничните им ефекти. Прополисът потенцира ефектите на пеницилините и тетрациклините от 10 до 100 пъти при различните инфекции.\nКъм антибактериалния му ефект не се развива резистентност. Дифтерийният екзотоксин, третиран с прополисов екстракт, не предизвиква токсични ефекти у човека (3).\nЗа бразилския и за българския прополис е установено, че потискат развитието на салмонелите, предизвикващи тифоидна треска (Salmonella enterica serovar Typhi), и че действат синергично с антибиотици, действащи на нивото на рибозомите (хлорамфеникол, неомицин и тетрациклин). Докато за бразилския прополис е установен бактериостатичен ефект, българският вариант е бактерициден (R. O. Orsi et al., 2010).\nПрополисът потиска развитието на кожните гъбични патогени Trichophyton, Candida, Epidermophyton и др., а също и на протозойния патоген Trichomonas vaginalis, причиняващ възпаления на влагалищната лигавица у жената и на пикочния канал у мъжа (3).\nМехлем с прополис е прилаган успешно срещу кожната туберкулоза при 10 от 16 болни от екипа на Тихонов и Болшакова (2).\nРумънски учени са установили, че водни екстракти от прополис потискат активността на хепатитния В вирус чрез взаимодействие с повърхностния му антиген (3). За фенетиловия естер на кафеената киселина (CAPE) е установено, че потиска репликацията на хепатитния С вирус, а също така потиска HIV-1 интегразата, позволяваща проникването на вируса на СПИН в клетките-гостоприемници (9).\nНамазването на устната лигавица с прополисов унгвент (10-30%) е изпитано народно средство срещу херпесния вирус (6). Фенолните съединения потискат репликацията на HSV-1, а също така разрушават капсидната обвивка на HSV-2.\nБразилският зелен прополис потиска развитието на полиомиелитния вирус. За европейския тип прополис е установено потискащо действие по отношение на грипните вируси, ентеровирусите, варицела-зостер вируса (VZV), аденовирусите, ретровирусите и други, включително актуалния COVID-19 (вж. по-долу).\nБразилският червен прополис, получен от смолата на Dalbergia ecastaphyllum, проявява антипротозойна и антилайшманийна активност и директен цитотоксичен ефект срещу патогените и фибробластните клетки (Marcos da Silveira Regueira-Neto, 2018)\nПри бронхити 60 г прополис и 40 г пчелен восък се поставят в съд, потопен в гореща вода. Прилага се за инхалация сутрин и вечер за по 10 минути в продължение на 2 месеца (2). Ефектът е синергичен с този на ехинацеята, черния бъз, цинковите добавки, етеричните масла, муколитиците и антитусивните лекарства.\nВазо- и кардиопротективен ефект\nФлавоноидите на прополиса предотвратяват или спират възпалителния процес в кръвоносните съдове, намаляват чупливостта на капилярите, потискат тромбоцитната агрегация и намаляват тромботичния риск (3).\nПолифенолите на прополиса потискат липидната пероксидация, която е начална стъпка в атерогенезата и стесняването на артериите, по антиоксидантен механизъм. Наред с това, те инхибират липоксигеназата, ксантин оксидазата и фосфолипазата А2 и предотвравяват окислението на LDL (нископлътностните липопротеини). На нивото на съдовата стена, флавоноидите усилват генерирането на азотен оксид (NO), осигуряват вазодилатация и подобрено кръвоснабдяване и активират вазопротективни гени.\nПо време на превенция с прополис, полифенолите повишават мозъчния кръвоток, предотвратяват тромбоцитната агрегация и тромбоза и потискат оксидативния стрес. В ранните стадии на съдовата болест те потискат възпалението и защитават ендотела, като се намесват в некротичните и исхемичните процеси. Не са провеждани дългосрочни проучвания в клинични условия, но всички изследователи, изучавали ефектите на прополиса върху сърдечно-съдовата система, насърчават провеждането им.\nГастропротективен ефект и приложения при заболявания на стомашно-чревния тракт\nПрополисът понижава стомашната киселинна секреция и действа спазмолитично на стомашната мускулатура (3). Екипът на F. K. Feiks (1978) използва 5% спиртна тинктура от прополис в доза от 3 пъти по 5 капки ½ час преди хранене у 450 болни с язвена болест и установява намаляване и изчезване на болките у 70% от пациентите. Feiks акцентира на ниските дози и продължителния прием вместо на ударните високи дози (3).\nПесчанский (1975) постига добър ефект с прополисово масло (прополис в зехтин) при гастрити и язви на стомаха и дванадесетопръстника, но акцентира върху това, че маслото е противопоказано при чернодробно увреждане (3).\nМартинова и Дулцев (3) установяват, че локалното приложение на прополисов унгвент или супозитории при хемороиди, анални фисури и рагади, дава по-добър ефект от мазта на Вишневски.\nПероралният прополис облекчава симптомите и понижава кръвното налягане при остър и хроничен колит, придружен от артериална хипертония (3).\nПрополисът (всички видове) оказва бактерицидно или бактериостатично действие по отношение на голямата част от стомашно-чревните патогени като Bifidobacterium infantis, Enterococcus faecalis, Escherichia coli, Helicobacter pylori, Listeria monocytogene, Neisseria gonorrhoeae, P. larvae, Staphylococcus aureaus, Staphylococcus epidermides, Streptococcus pyogenes, и дори срещу ванкомицин-резистентния Enterococcus faecium (9).\nSolanki (2016) доказва, че прополисът има синергичен ефект с този на пробиотиците в чревния лумен, понеже полифенолите му селективно се метаболизират от полезните чревни бактерии. Тези вещества имат също така антиадхезивно действие по отношение на чревните патогени и не позволяват закрепването им за чревната лигавица.\nПрополисът потиска също така активността на клостридиите (причинители на псевдомембранозния колит), златистия стафилокок и патогенните щамове на Bacteroides, като действа както антиадхезивно на самите бактерии, така и чрез засилване активността на NK-клетките и продукцията на цитокини (Alkhaldy A et al., 2018).\nПрополисът не увеличава директно популациите на полезните бифидобактерии в червата (при много високи концентрации дори ги потиска), но засилва синтезирането у тях на късоверижни мастни киселини и най-много на маслена киселина (бутират) (9). Маслената киселина намалява липидната пероксидация, ускорява регенерацията на чревната лигавица и оптимизира метаболизма на лактобацили и бифидобактерии.\nПри външно приложение прополисът стимулира растежа на гранулационната тъкан, очиства раните от гнойната секреция и засилва епителизацията (2).\nПо време на Втората световна война прополисът е прилаган с успех при лекуването на гнойни, травматични и огнестрелни рани в две хирургични клиники в Свредловск, СССР (2).\nУ нас екипите на „Пирогов“ са лекували с успех труднозарастващи рани от заливане на деца с гореща вода в рамките на седмица след инцидентите (3). Използван е 15% прополисов унгвент.\nПесчанский (1975) използва прополисов аерозол и тампонис прополисов унгвент срещу трофичните язви на долните крайници със значителен успех (3).\nПрополисът намалява оксидативното ранево увреждане чрез активация на антиоксидантните гени HO-1 (хемоксигеназа-1), глутамат-цистеин лигазен модификатор (GCLM) и каталитичния GCLM. Фенолните съединения стимулират растежа на кожните клетки в дермата и хиподермата и модулират колагенната продукция (Cornara L., 2017).\nПо отношение лечението на всякакви рани, зеленият прополис превъзхожда червения по силата на ефекта си (Wang Y et al., 2014).\nИмуномодулиращ, антиревматичен и антиастматичен ефект\nВзаимодействието на прополиса с имунните структури е обект на огромен брой изследвания. Прополисът модулира всички клонове на клетъчния и хуморалния отговор, активира макрофагите, моноцитите, неутрофилите, NK клетките, дендритните клетки и лимфоцитите, засилващи готовността им да противодействат на инфекции от практически всякакъв тип.\nФенолните съединения на прополиса усилват фунгицидното и бактерицидното действие на макрофагите в лигавиците на дихателната и храносмилателната система. Прополисът намалява автоимунните прояви при ревматичните заболявания, като намалява секрецията на IL-17, IFN-gamma IL-4 от спленоцитите.\nВ експериментални миши модели на бронхиална астма, при който мишките са сенситизирани с алуминиев хидроксид и овалбумин, пероралното приложение на прополис понижава възпалението, намалява продукцията на мукус, понижава общия брой на всички клетки и в частност на еозинофили и на M2 макрофаги в бронхоалвеоларната течност. Прополисът понижава нивата на IL-5 и на Il-13 в белите дробове и в лимфните възли (6).\nАнестезиращ и обезболяващ ефект\nВ експериментални условия и локална употреба прополисът има силно изразено анестетично действие – Починкова (3) споменава стойности от 3.5 пъти по-силен ефект от този на кокаина и 2.5 пъти – от новокаиновия ефект.\nПри диабетици от тип 2, приемът на 900 мг прополис дневно за 12 седмици понижава нивата на гликирания хемоглобин и глюкозата на гладно, а също така понижава общия холестерол и не допуска покачването на LDL-холестерола.\nДруго проучване показва, че приемът на 1500 мг прополис дневно за 8 седмици понижава нивата на серумния инсулин, понижава инсулиновата резистентност и двучасовите пост-прандиални нива на глюкозата. Тримесечният прием на прополис от диабетици в доза от 1000 мг дневно понижава нивата на AST и ALAT и нивата на уреята, което показва, че прополисът може да намали чернодробното и бъбречното увреждане у диабетиците (6).\nПрополисовият мехлем е успешно използван при хронична екзема и невродермит от екипа на доц. Мухамедияров (2).\nПрополисът в денталната медицина\nАнестезиращо действие при афти, ерозии, язви и други възпаления в устната кухина е установил екипът на Раманов в Киевския стоматологичен институт (2). Гаргарата с прополисова тинктура (10-15 капки в 50-100 мл вода) е мощно ороантисептично средство.\nЕжедневното поставяне на тампони с прополисов унгвент вагинално за 10-12 дни е дало положителни резултати при 120 пациентки от Клиниката по акушерство към Киевския медицински институт с ерозия на маточната шийка, ендоцервицит, цервицит, колпит и състояния след диатермокоагулация (2).\nПрополис и намаляване токсичността на лекарства\nПоради мощния си антиоксидантен ефект, прополисът доказано намалява токсичността на следните лекарства и токсини: доксорубицин, метотрексат, митомицин, парацетамол, цианиди, тиоацетамид, тетрахлорометан, метоксихлор, живачен хлорид, диатризоат, етилен гликол, гентамицин, стрептозотоцин, алуминиев силикат, цисплатин и редица други вещества, сред които много пестициди (6).\nПрез 1985 г. колектив от Медицинската академия в гр. Познан, Полша, установява ин витро цитостатичното действие на прополисови фракции, екстрахирани с дълбоко етерно извличане. Паралелно с това се установява, че прополисът, подобно на някои други природни продукти, потиска разрастването на едни тумори и подхранва развитието на други (3). Информацията за противотуморното действие на прополиса е обширна, но засега се базира основно върху лабораторни изследвания.\nВ европейския прополис основните противотуморни агенти са CAPE и хризинът, които потискат активността на циклините и задържат клетъчния цикъл на раковите клетки (Diana Sawicka et al., 2012).\nПрополините на тайванския зелен прополис имат цитотоксично действие срещу клетъчни линии на меланомата (Chen CN et al. 2007). Прополин G индуцира каспаза-зависима апоптоза в клетките на мозъчнте тумори (Huang WG, 2007). Фенилалилфлаваноните на мексиканския прополис имат цитотоксично действие върху PANC1 клетките на човешкия панкреатичен рак (Feng Li, 2010). Същият ефект е докладван за прополиса от Мианмар (Li F, 2009) и за червения бразилски прополис (Awale S, 2008).\nЧервеният бразилски прополис потиска развитието на клетъчните линии HT-29 и HCT-116 от човешки карцином на дебелото черво (Denis Amilton dos Santos et al., 2019).\nПри мишки, третирани с митомицин С, прополисът е намалявал увреждането на ДНК, което този цитостатик предизвиква (6).\nОще в началните етапи на пандемията от коронавирус, излизат първите публикации, че прополисът може да има полезен ефект срещу инфекцията поради инхибицията на PAK-1 ензима (7). Холандски изследователи уведомяват японските си колеги за тази възможност, след като д-р Maruta от Мелбърн им е обърнал внимание върху този механизъм. Ранните данни от Нидерландия показват, че тежко боледуващите пациенти се повлияват добре от дози над 1 грам прополис дневно в капсули или таблетки, или от еквивалентното количество 30% тинктура от прополис. За леките и умерените форми е достатъчно приложение от 2-3 пъти по 500 мг (7).\nКомпонентите на прополиса проявяват следните доказани анти-ковид ефекти:\nпотискат активността на трансмембранната серин протеаза 2 (TMPRSS2) – това е човешки протеин, активиращ S (спайк) протеина на коронавируса. TMPRSS2-инхибицията е също така механизъм на анти-ковид действието на бромхексина и амброксола;\nнамаляват захващането на вирусните частици към рецептора за ангиотензин-конвертиращия ензим (ACE2) и отслабват инициирането на инфекциозния процес;\nпонижават възпалението в белодробната тъкан чрез потискане активността на треонин/серин протеазата PAK1, участваща в патологичния отговор. Високите нива на PAK1 намаляват адаптивния имунен отговор и улесняват вирусната репликация;\nпонижават активността на инфламазомите. Това са макромолекулни структури, образуващи се в цитозола на клетките в отговор на стресови сигнали, токсини и микробни инфекции. При активиране, инфламазомата активира каспаза-1, която от своя страна активира провъзпалителните цитокини IL-1β и IL-18 (5).\nУстановено е, че фенетиловият естер на кафеената киселина (CAPE) инхибира сигналния протеин Rac, активиращ PAK1 (6).\nОбзорът на анти-коронавирусното действие на прополиса, направен от екипа на Ripari (6), описва три направления в него:\n1) Директно антивирусно действие – взаимодействие с TMPRSS2, потискане активността на ACE, инхибиране на PAK1, синергичен ефект с противовирусни агенти като ремдесивир;\n2) Действие върху вродения имунитет – засилване продукцията на интерферон-1 от засегнатите от вируса клетки, неутрализиране на реактивните кислородни видове, потискане продукцията на провъзпалителни цитокини, потискане на цитокинната буря;\n3) Действие върху адаптивния имунитет – засилване продукцията на антитела (хуморален отговор), клетъчно-медиирана токсичност, понижаване на цитокиновата буря; превантивно – синергичен ефект с ваксините на всички одобрени производители.\nРандомизирано и контролирано клинично проучване от Бразилия (наречено Bee-Covid), проведено от юни до август 2020 г. (4), дава следните резултати: при 124 пациенти с ковид-19, рандомизирани в три групи (400 мг стандартизиран бразилски прополис дневно, 800 мг дневно или стандартната грижа), приемът на прополис е ускорил изписването на пациентите с 5 до 6 дни по-бързо от неприемалите прополиса. Дозата от 800 мг дневно е намалила бъбречното увреждане, причинявано от коронавируса. Терапията с прополис е напълно безопасна за пациентите (4).\nВидове прополис и някои различия в приложението им\nЕвропейски прополис (European propolis, включва и българския). Главният му растителен източник са тополовите дървета, най-често черната топола (Populus nigra). Сред фенолните съединения в него преобладават флавоните, флаваноните, гликозидите им, фенолните киселини и техните естери (8). Европейският прополис има доказани антимикробни (флаванони, флавони, фенолни киселини и естерите им), противовъзпалителни (същите в-ва), противотуморни (CAPE), хепатопротективни (кафеена и ферулова киселина и естерите им), антиоксиданти (флавоноиди) и антиалергични (3,3-диметилалилкафеат) компоненти.\nЧервен прополис (Red propolis). Среща се в страни като Мексико, Китай, Куба и североизточните части на Бразилия. Растителният му източник е смолата от бобовото растение Далбергия (Dalbergia ecastaphyllum). Червеният бразилски прополис има изразено антимикробно антиоксидантно (кумариновите киселини и флавоноидите), цитотоксично, противовъзпалително и антиалергично действие (9).\nЗелен бразилски прополис (Green Brazilian propolis). Среща се и в Аржентина. Основното растение-източник на смолата е сложноцветното растение Бакарис (Baccharis dracunculifolia). В зеления прополис преобладават пренилираните производни на паракумариновата киселина и на ацетофенона. Дитерпени, лигнани и флавоноиди (различни от тези на европейския прополис) са също описани (8). Зеленият прополис има антимикробно (пренилирани пара-кумаринови киселини, лабданови дитерпени), противовъзпалително (неизвестни в-ва), противотуморно (клероданови дитерпени, бензофурани, кумаринови киселини), хепатопротективно (лигнани, флавоноиди, кафеоилфинни киселини), антиоксидантно (флавоноиди, пренилирани кумаринови киселини) действие (8).\nКубински прополис (Cuban propolis) – различава се значително от европейския и бразилския по това, че съдържа предимно полиизопренилирани бензофенони. Получава се от растението розова клузия (Clusia rosea) от сем. Клузиеви – Clusiaceae (8).\nТайвански зелен прополис (Taiwanese green propolis) – богат е на пренилирани флавоноиди с мощно антимикробно действие – прополини А-F.\nКенийски (африкански, Kenyan/African propolis) – Разпространен в Кения, Етиопия, Танзания и някои други африкански страни. Богат на арилнафталенови лигнани – метоксидифилини и тетрахидроюстицидини. Получава се от смолата на Macaranga schweinfurthii и от други дървета от род Макаранга. Лигнаните на африканския прополис имат мощен антиоксидантен и неутрализиращ свободните радикали ефект.\nПрополисът е природен продукт с много ниска токсичност, който е безопасен и нетоксичен за употреба от човека. Подобно на другите пчелни и/или полен-съдържащи продукти, той е потенциален алерген и трябва да се избягва при алергия към пчелни продукти – вероятно единственото сигурно противопоказание за употребата на прополис. Няма точно фиксирана токсична доза (LD50) поради вариациите в химичния състав, но всички експерименти върху мишки показват, че смъртоносните дози са много над възможните при нормална консумация. При мишки LD50 се изчислява на 7.34 g/kg, което при човека би означавало стотици грамове еднократна доза (Andrea Brakhuus, 2019).\nГолемите дози прополис, използвани понякога от раково болните пациенти, могат да крият риск от развитието на остра бъбречна недостатъчност – установено е развитието на такава у пациент на 59 години с рак на жлъчния канал (холангиокарцином), приемал прополис срещу заболяването. След спиране на прополиса и извършването на хемодиализа, бъбречната функция се е нормализирала. Приема се, че фенетиловият естер на кафеената киселина (CAPE) потиска индуцибилната азотен оксид синтаза (iNOS), а намалената ѝ активност може да намали бъбречната перфузия у рисковите пациенти (9). Поради това, прополисотерапията с високи дози (няколко грама дневно) при раково болни трява да се прилага само под контрола на лекар.\nАлергията към прополис е сравнително рядка и може да се прояви като уртикария, ринит, отоци и дори анафилактичен шок, но последният е рядкост. Обикновено хората в съзнателна възраст вече знаят дали са алергични към пчелни продукти или не, и случаите на „изненади“ са малко. Около 1.2 до 6.6% от лицата с дерматит се оказват алергични към прополиса (9). Възможна е алергична реакция при лицата, които са с установена алергия към аспирин, борова смола, тополови полени, перуански балсам.\nПоради антиагрегантното действие на прополиса, продължителната му употреба както перорално, така и външно, трябва да се избягва при нарушения в кръвосъсирването и по време на терапия с антикоагуланти – поне докато такава комбинация бъде разрешена от лекаря.\nНяма категорични данни за увреждащо действие на прополиса при бременност и кърмене, но до натрупването на по-сигурни данни е добре прополисът да се приема краткотрайно (до няколко дни), и то предимно външно – върху кожата или за гаргара. При плъхове доста високи концентрации (380 mg/kg) са се оказали безопасни при бременност, но у хората такива експерименти не са правени.\nПрополисът при нормална употреба не повишава нивата на чернодробните трансаминази (но пиенето на голямо количество алкохолна тинктура може да ги повиши заради самия алкохол!).\nJosѐ M. Alvarez-Suarez (Ed.) Bee products – chemical and biological properties. Springer International Publishing AG, 2017.\nСтоимир Младенов. Мед и медолечение. Второ издание. Държавно издателство за селскостопанска литература, София 1971.\nПавлина Починкова. Пчелните продукти в медицината – Апитерапия. Академично издателство „Проф. Марин Дринов“, София 1995\nMarcelo Augusto Duarte Silveira et al. Efficacy of Brazilian green propolis (EPP-AF) as an adjunct treatment for hospitalized COVID-19 patients: a randomized, controlled clinical trial. Biomedicine & Pharmacotherapy Vol. 138, June 2021, 111526.\nJuliana I. Hori et al. The inhibition of inflammasome by Brazilian propolis (EPP-AF). Evid Based Complem Alterm Med Vol. 2013 Article ID 418508.\nNicholas Ripari et al. Propolis antiviral and immunomodulatory activity: a review and perspectives for COVID-19 treatment. Journal of Pharmacy and Pharmacology 2021, Vol. 73, 281-299.\nVassya Bankova. Recent trends and important developments in propolis research. Evid Based Complement Altern Med 2005 March; 2(1): 29-32.\nAndrea Braakhuis. Evidence of the health benefits of supplemental propolis. Nutrients 2019 Nov; 11(11):2705.\nРазгледайте всички продукти с прополис:\nНатурални прополисови продукти\nПрочетете още интересни статии за пчелни продукти:\nМед от манука - защо е толкова специален


Торта "Татяна" :: BG-Mamma\n23 юни 2005, 18:40 ч.\nМисля, че тази толкова вкусна торта не е позната в този форум и реших да ви напиша рецептата\nУбедена съм, че на повечето от вас ще стане любима, още повече че при нея издънки не може да станат, дори и да си с "две леви ръце".\nОригиналната рецепта, която е взета от руски форум е с крем от половин литър сладкарска сметана, но тъй като не съм й почитател, съм заменила крема с любимият ми такъв от маскарпоне, филаделфия и заквасена сметана. Последният го използвам при повечето торти, които правя и смея да твърдя че е върви прекрасно на всяка една, не само на тирамисуто .\nНа първи прочит рецептата на торта Татяна ми се видя връткава и "сложна", та така си престоя в бележника ми повече от година, за което много съжалявам, но пък грешката е поправена и сега я правя много често, а когато ни канят на парти, винаги поръчват да направя нея.\nкрем: оригинална рецепта\n0.5 л. течна сметана, като захарта не е посочена като количество\nмой вариант на крема:\nзаквасена сметана "на око" (слага се след като са разбити сирената в количество, което да не ги розводни), за ориентир около 200-300 гр. сметана си пригответе.\nзахар от половин до една чаша (може и малко повечко), в зависимост от предпочитанията за сладко\nПродуктите за блатовете се разбиват в дадената последователност с вилица, до хомогенна смес.\nНе се плашете, не трябва да разбивате яйцата до пухкавост или т.н! Разбийте ги до хомогенност на белтъци и жълтъци.\nКогато е разбъркано всичко се оставя в хладилник да престои поне 6 часа.\nПравила съм я и точно след 6 часа, и когато са минали 24 часа и блатовете стават винаги!\nВариантите за печене на блатовете са два. Лесен и малко по-труден.\nЛесният е като се напръска (използвам спрей) формата за печене с мазнина и се сложи хартия за печене, която също се намазнява и върху нея е разстлана сместа за блат.\nМалко по-трудният е да се резстеле сместа направо върху намазнена форма. Тогава задължително извадената от фурната форма трябва да престои върху намокрена кърпа за по-лесно отделяне на блата.\nПодозирам, че във форма, която не е със свалящи се стени, този вариант ще е много труден при отделянето на блатовете, и затова тези, които нямат такава форма да пекат върху хартия.\nПечат се на 220 градуса загрята предварително фурна, като готовата смес се вади от хладилника, с лъжица се разстила върху намазнената повърхност все едно че ще правите голяма палачинка.\nНе е нужно да е дебело, те се издуват при печенето, и не се притеснявайте да си помагате с лъжицата да разстелете равномерно стафидите например.\nВажно е преди печенето на всеки блат, хубаво да се разбърква, за да са равномерно стафидите и орехите.\nСлед всяко зареждане за печене аз си прибирам в хладилника оставащата смес.\nВ зависимост от фурната е и времето за печене.\nПекат се до покафеняване, и се пробва с клечка за зъби.\nКогато ползвам форма 25см ми излизат 4 блата и ги пека по 11 мин., а при такава 20 см са 5 и пека 9 мин. - това ориентировъчно.\nБлатовете се надуват при печенето и стават високи около сантиметър и половина, два (в зависимост от това колко дебело е разслоено) тестото.\nАко са печени на хартия, тя се отстранява веднага и се нареждат на намазнена или набрашнена (брашно или пудра захар) повърхност. Когато са изстинали се спояват с крема.\nПрестоява една нощ в хладилника и е готова .\nДа ви е вкусно на решилите да я опитат\n# 1 24 юни 2005, 15:47 ч.\npg220899, тортата наистина е много хубава! Браво на теб, че си се сетила да напишеш рецептата!\nАко рецептата е на Ирина Кутова, кремът се прави от 1/2 л заквасена или течна сметана с 1 чаша захар, смляна на пудра. И още нещо, руските чаши са по-големи от нашите, 1 ч.ч.=250 мл, докато стандартната БГ чаша е 200 мл.\nпееща свещ за 4РД ;)))


Прочетен: 762\tКоментари: 0\tГласове: 8\n28.05.2019 19:50 - СЕЛО ДРАНГОВО - В ЦЕНТЪРА НА РОДОПСКА КРАСОТА\nПоследна промяна: 21.05.2021 22:54\n27.05.2019 13:34 - ДВЕ БАБИ /Б. М. СЛАДКИ БРАНТИЙКИ!/ СКАПАХА ПАРТИЯТА НА ДЯДОТО...\nОТКРИХА ЙОНЧЕВА И НИНОВА\nСлед изчезването на тези две дами секунди след обявяване на изборните резултаи опасенията за тях нарстнаха до степен, при която бе потърсено съдействието на Служба...\nПрочетен: 595\tКоментари: 2\tГласове: 3\nПоследна промяна: 27.05.2019 17:41\n26.05.2019 20:36 - ФЕЙСБУКДЖУМБУШИ В ПЪРВИТЕ МИНУТИ СЛЕД ПРИКЛЮЧВАНЕ НА ИЗБОРИТЕ ЗА ЕП\nПоследна промяна: 26.05.2019 20:55\n26.05.2019 18:42 - ДА ВЪЗСТАНОВИМ РОДНАТА КЪЩА НА НАИМ СЮЛЕЙМАНОГЛУ И ДА Я НАПРАВИМ МУЗЕЙ!\n23.05.2019 23:55 - ТРУДНО ВРЕМЕ ЗА ЕВРОПЕЙСКИЯ СЪЮЗ\nТРУДНО ВРЕМЕ ЗА ЕВРОПЕЙСКИЯ СЪЮЗ...\nПрочетен: 4409\tКоментари: 113\tГласове: 6\nПоследна промяна: 26.05.2019 18:05\n22.05.2019 17:11 - НА РАЗХОДКА ОКОЛО СЕЛО РАВЕН - 3\nРазходката ще извърша в първата част - връщане в с. Равен и във втората - посещение на пещерата до селото. Освен тази пещера, събираща за пладнуване стадо от 300 овце, тук има и още една малка пещера, която е скална гробница. Събир...\nПрочетен: 786\tКоментари: 4\tГласове: 8\n22.05.2019 10:13 - НА РАЗХОДКА ОКОЛО СЕЛО РАВЕН - 2\nРазходката този път ще бъде на едно светилище под с. Равен по римски път, построен върху пътека на тракиите за достъп до светилището им по скалите над една малка рекичка. На същя този рид се намира и скалата Малката Харманкая,...\n21.05.2019 22:53 - НА РАЗХОДКА ОКОЛО СЕЛО РАВЕН - 1\nВ този постинг ще се сезирам върху една интересна скала до с. Равен, наричана Чиляка. Такава има още една до селото, ще покажа и нея.\nВ региона на тоова село иимам проблем, който не мога да преодолея вече 25 годинии. Пристигнах п...\nПоследна промяна: 21.05.2019 22:54\n21.05.2019 17:03 - НА РАЗХОДКА ПО РЕКА БУЮКДЕРЕ ДО СЕЛО КОС - 2\nРазходката по долината на река Буюкдере продължава. Изходната ми точка е село Кос, където учулището е преустроено като първкласен хотел. Селото е в центъра на един тракийски светилищник, ако така може да се нарече. То култови ниши, ку...\nПрочетен: 1169\tКоментари: 1\tГласове: 7\nПоследна промяна: 21.05.2019 22:01\n20.05.2019 21:51 - ПОСЕТЕТЕ СЕЛО РИБНОВО\nПрочетен: 1695\tКоментари: 3\tГласове: 11\n19.05.2019 19:27 - ПОСЛЕДНИТЕ ТРИ ЧАСА ОТ ЖИВОТА НА МОЦАРТ....


От София до Novi Sad с влак | railcc\nСофия до Novi Sad с влак\nКак да пътувате от София (България) до Novi Sad (Сърбия) с влак (399km). Купете вашия билет онлайн. Намерете цени на билети. Подробна информация и разписания.\nTo travel by train from Sofia in Bulgaria to Novi Sad in Serbia, please read the given information.\n1София (България) - Novi Sad (Сърбия)\nКак да използваш следната информация: ние ти показваме най-добрите маршрути и откъде да си купиш билети. За по-дъгите маршрути може да ти трябва повече от един билет. Резервирай своя билет стъпка по стъпка, както е обяснено. Ако имаш въпроси за маршрута от София до Novi Sad, моля, попитай във форума. Разбира се, понякога са възможни и други пътни маршртуи.\nNovi Sad - София / Бургас - Белград / Пловдив - Белград / Варна - Белград / Бургас - Novi Sad / Пловдив - Novi Sad / Варна - Novi Sad / Димитровград - Белград / Русе - Белград\n1 София (България) - Novi Sad (Сърбия)\n1a пътуване от София (България) до Novi Sad (Сърбия)\nКупи своя билет от София до Novi Sad тук.\nNovi Sad - София / София - Белград / Бургас - Белград / Варна - Белград / Пловдив - Белград / Велико Търново - Белград / София - Niš\nИмаш ли въпроси за връзката между София и Novi Sad? Нещо не работи както трябва? Простопопитай в нашия форум и получи компетентни отговори от нашите експерти по жп пътувания.


В редакцията на “Нова Зора” се получи писмо от г-н Николай Атанасов.\nВ думите на нашия читател недвусмислено се крие огромна тревога и гняв към “политическия елит”, на България, който от години следва линия на буквален геноцид към собствения си народ.\nВ пресата се появиха съобщения за недопустимото отношение към българските наемни работници в завода за стъкло, собственост на турския холдинг “Шишеджам”. Всички помним как заводът в Разград, производител и износител за Европа на висококачествено стъкло и изделия, “получи инфаркт”. И на негово място, но в Търговище, се настани “Шишеджам”.\nНамеренията на завода, заевени още през 2005 г., са да построи два завода - за преработено стъкло и за огледала. Тези намерения са записани в одобрения от правителството проект за допълнение към споразумението между България и “Тракия глас България” ЕАД, дъщерна фирма на холдинга “Шишеджам”.\nТова споразумение е подписано още на 9 април 2004 г. А в началото на юли същата година ексминистър-председателят на България Симеон Сакскобургготски си стискат ръцете с турския колега Реджеп Тайип Ердоган и стартират проекта на “Шишеджам” в Търговище. Инвестициите са предвидени да достигнат 160 млн. долара, ще бъдат открити 700 нови работни места, 85% от продукцията ще се изнася в Европа.\nЕто такива са нещата “на книга”. На практика в Търговище е неспокойно, мълчаливият протест на работниците от завода на “Шишеджам” издига искането г-жа Емилия Масларова, социална министърка на България, да поиска до 24 май обяснение от собственика защо българско предприятие работи според турското законодателство.\nХорта настояват да се прекрати арогантното отношение към работниците и дискриминацията на българите, чиито доходи са в пъти по-ниски от тези на турските “специалисти”. Община Търговище не само обгрижва чуждите специалисти, но и щедро поема задължението да осигури безплатни жилища, поела е финансовата грижа да прокара водопровод към стъкларската фабрика и плаща консумацията на вода за производството на стъклените чаши и шишета. До момента, според гражданите, става дума за разходи на общината почти за 37 млн. лв.\nОткакто цехът заработва, в продължение на цели два месеца, продукцията, която трябвало да е с високо качество, била единствено брак. Тонове стъкло отиват директно във “Вторични суровини”. Освен това въпреки обещанията за екологично производство и допълнително надграждане на комините на фабриката с по 5 метра, въздухът е замърсен със силициев прах, а вятърът го носи над целия град.\nОт горите в землището на Търговище няма и помен. Дърветата са изсечени, за да се освободи територия за площадката на строителството. Не е помислено обаче за отпадната вода и сега мерата на кв. Въбел е превърната в блато. Според колеги журналисти от в. “Атака” управата на стъкларския завод досега не е изпълнила нито едно от предписанията на Главната инспекция по труда. Българските работници продължават да работят без колективен трудов договор и без предпазни средства.\nЕстествено, не бива да прехвърляме проблемите от болната на здравата глава. Арогантната икономическа, а защо не и идеологическа инвазия на турското предприятие “Шишеджам”, е отражение на безпринципната политика на българския политически и икономически елит.\nВ поредицата “Голямата лъжа”, която “Нова Зора” вече четвърти брой продължава, става пределно ясно как е изтъргувано българското национално богатство, как и на каква цена българската индустрия се превърна в пробит чувал, от който изтича капиталът на държавата. Онова, което нашите бащи и майки построиха по време на социализма, слугите на новия световен ред и новия голям брат превърнаха в празна шушулка, от която зърното е събрано, а за България остава сламата.\nСитуацията е драматична и се отнася не само за икономиката, но и за образованието, здравеопазването, социалното дело и всички важни точки от гръбнака на българското мироздание от ново време.\nВоенният министър Веселин Близнаков е продал на ведомството на Нихат Кабил терен от 3000 кв. м, отстоящ на 30 метра от арката на героите от Осми приморски полк. Този паметник е издигнат, за да напомня за загиналите през Балканската война (1912-1913 г.) в Одринска Тракия, дали живота си за освобождението на братята българи от турско робство. От проектите, които се намират в общината на Варна, става ясно, че на това място ще се строи молитвен храм на Мохамед.\nНалага се и още един въпрос, защо православният клир е безучастен наблюдател на новото потурчване на българо-мохамедани и цигани, на прогонването на българите от смесените райони?\nЗа обикновените български граждани е ясно, че нашата туземна колониална администрация участва в ограбването и смазването на българските граждани, подава ръка на турцизирането на цели райони в България, откъдето българите биват прогонвани, защото условията стават непоносими. Смятаме това за позор, за гавра с нашето национално достойноство. Това обижда и саможертвата на 200 000 руски войници, които през Освободителната война (1878-1878г.) дадоха живота си нашата свобода.\nПред очите ни е дейността на противоконституционната етническа паргия ДПС, чиито функционери държат и хляба и ножа в Родопите, в Кърджали се вее турско знаме, турцизацията е в ход и в Разград, Търговище, Шумен, Силистра. Това напомня плана на Баязид Втори да обедини районите на Източните Родопи до Западните Родопи и от Кърджали до Силистра, чрез ислямизация на българското население. Българо-турската мафия не пощади и района на Търговище.\nЕдва ли това, за което ви пиша, се е случвало в друга цивилизована страна на Европа. В гр. Търговище турският холдинг “Шишеджам” подлага на нечувана експлоатация работниците българи. Заплатите им са мизерни, по 200-300 лв., докато тези на турските “специалисти”, достигат и до 2-3000 евро месечно. Те за настанени в хотел в центъра на града, а разходите по пребиваването им плаща общината, т.е. редовните български данъкоплатци са поели на свой гръб - без никой да ги пита, и храната, и квартирата на тези “специалисти”. Но и това не е всичко.\nТук турският език е единственият, на който се говори и се пише - заповедите, менюто в стола, надписите по автобусите, които превозват “робите” от Шумен, Разград Попово, Омуртаг.\nСтрашно е да се каже, но тук в центъра на България, българо-турската мафия ограбва, поробва и потурчва българи и цигани от районите. Освен джамията в Аспарухово, ще се издигнат такива и в кв. Владиславово, на “Златни пясъци”. Тук обикІновените хора се питат дали това няма да са места за подготовка на воините на джихада срещу християните?!\nНека припомня, че съгласно Ангкорския договор (подписан от Мустафа Кемал Ататаюрк през 1925 г.), турската държава дължи 10 млрд. долара обезщетение на наследениците на изкланите и прогонени от Одринска Тракия българи през 1913 г.\nБратя българи, докога ще позволяваме на користни политици да продават българските национални интереси и да източват българската национална енергия? Не ни ли стига, че почти един милион младежи напуснаха родината, прокудени от икономическата бездна, която се отвори след промените от 10 ноември 1989 г.? Необходима ни е друга политическа класа, която да мисли за бъдещето на нацията и народа ни.\nВремето минава и не работи в полза на българския народ. Ние сме във времето, трябва да го обърнем, така, както ни завеща Левски.


store.bg - Пъзели - пластелин - 10\nПъзели ... ... Търсене на: пластелин Страница 11 от общо 42\nСъздайте неповторими формички от пластилин с помощта на този забавен комплект от серията "Fun Dough"! Меката, цветна смес, която е напълно безопасна за игра, лесно ще заеме формата, която пожелаете дори да я притиснете само с пръсти. За получаване на още по-интересни изделия, можете да използвате и специалните принадлежности за оформяте на пластилин – ролер с две приставки и готови формички. С ролера ще имате цели забавни ленти или куп къдрави масури от пластилин. Съчетайте всичко това и ще можете да направите най-веселите фигурки и човечета от моделин! ...\nС творческия комплект на "Totum" малчуганът ще има възможност да развие творческите си заложби като създаде 3 мини фигури на четириногите спасители от "Пес патрул" - Скай, Чейс и Маршъл. В комплекта детето ще открие 3 моделина в син, розов и червен цвят и 3 шаблона с картонени елементи за сглобяване. За създаването не фигурките няма да е необходимо използването на лепило. Готовите модели са с приблизителна височина 6 cm. ...\nВашето дете ще се забавлява дълги часове с комплекта формички за пластилин от "Jovi". Те имат форма на домашни животни. Формичките са изработени от устойчива, еластична пластмаса. ...\nТърсене на: пластелин Продукти 121-132 от над 500